Αριθ. C 140/14 Επίσημη Εφημερίδα των Ευρωπαϊκών Κοινοτήτων 28. 5. 84 
Γνωμοδότηση γιο την πρόταση απόφασης του Συμβουλίου για την έγκριση προγράμματος 
εργασίας για την πρώτη φάση εφαρμογής συστήματος πληροφόρησης για την κατάσταση του 
περιβάλλοντος και των φυσικών πόρων στην Ευρωπαϊκή Κοινότητα (1984-1987) 
(84/C 140/06) 
Το κείμενο που αποτελεί αντικείμενο της γνωμοδότησης αυτής έχει δημοσιευθεί στην Επίσημη 
Εφημερίδα των Ευρωπαϊκών Κοινοτήτων αριθ. C 291 της 27ης Οκτωβρίου 1983, σελίδα 8. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε, στις 27 Οκτωβρίου 1983, να ζητήσει, σύμφωνα με τις διατάξεις του 
άρθρου 198 της συνθήκης για την ίδρυση της Ευρωπαϊκής Οικονομικής Κοινότητας, τη γνωμο­
δότηση της Οικονομικής και Κοινωνικής Επιτροπής (ΟΚΕ) σχετικά με: 
— την πρόταση απόφασης του Συμβουλίου για την έγκριση προγράμματος εργασίας για την 
πρώτη φάση εφαρμογής συστήματος πληροφόρησης για την κατάσταση του περιβάλλο­
ντος και των φυσικών πόρων στην Ευρωπαϊκή Κοινότητα (1984-1987) ('), 
— την ανακοίνωση της Επιτροπής στο Συμβούλιο για τη μεθοδολογική προσέγγιση ενός 
συστήματος πληροφόρησης για την κατάσταση του περιβάλλοντος και των φυσικών 
πόρων στην Ευρωπαϊκή Κοινότητα. 
Διαδικασία: 
Το Τμήμα Περιβάλλοντος, Δημόσιας Υγείας και Κατανάλωσης, στο οποίο ανατέθηκε η προετοι­
μασία των σχετικών εργασιών, υιοθέτησε τη γνωμοδότηση του στις 6 Μαρτίου 1984, με βάση 
την εισηγητική έκθεση του κ. Schnieders. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή, κατά τη 216η σύνοδο ολομέλειας της (συνεδρίαση της 
28ης Μαρτίου 1984), υιοθέτησε ομόφωνα την ακόλουθη γνωμοδότηση: 
1. Η ΟΚΕ επιδοκιμάζει την πρόταση της Επιτροπής των 
Ευρωπαϊκών Κοινοτήτων να δημιουργήσει σταδιακά ένα 
σύστημα πληροφόρησης για την κατάσταση του περιβάλ­
λοντος και των φυσικών πόρων στην Κοινότητα. Ένα 
παρόμοιο σύστημα πληροφόρησης αποτελεί αποφασι­
στική προϋπόθεση για την εφαρμογή μιας αποτελεσματι­
κής πολιτικής περιβάλλοντος. Η ΟΚΕ υποστηρίζει με 
έμφαση την πρόθεση της Επιτροπής «να δημιουργήσει τη 
βάση πάνω στην οποία θα χαραχθεί η πολιτική περιβάλ­
λοντος της Κοινότητας, στην οποία θα τονίζεται συγχρό­
νως ο προληπτικός χαρακτήρας της πολιτικής αυτής». 
2. Η ΟΚΕ τονίζει ότι η εξακρίβωση της κατάστασης 
του περιβάλλοντος και των φυσικών πόρων θα βοηθήσει 
αποφασιστικά στη χάραξη αποτελεσματικής πολιτικής 
περιβάλλοντος. 
Η ΟΚΕ όμως αναγνωρίζει στο πλαίσιο αυτό ότι η Επι­
τροπή προτείνοντας το πρόγραμμα εργασίας πραγματο­
ποίησε ένα πρώτο βήμα που ανταποκρίνεται στο αίτημα 
του Συμβουλίου του Νοεμβρίου 1984, το οποίο συγκεκρι­
μενοποιήθηκε στο πρόγραμμα δράσης 1977-1981. 
Ωστόσο, έχει τη γνώμη ότι παράλληλα με τη δημιουργία 
του συστήματος πληροφόρησης θα πρέπει να συνεχιστεί 
απρόσκοπτα η εφαρμογή των μέτρων προστασίας του 
περιβάλλοντος που έχει προγραμματίσει η Επιτροπή. 
(') ΕΕ αριθ. C 291 της 25. 10. 1983, σ. 8. 3. Η ΟΚΕ αναγνωρίζει ότι η δημιουργία συστήματος 
πληροφόρησης για την κατάσταση του περιβάλλοντος 
και των φυσικών πόρων αποτελεί ένα φιλόδοξο στόχο. 
Βέβαια υπάρχουν σε όλο τον κόσμο χώρες των οποίων τα 
συστήματα πληροφόρησης καλύπτουν πολύ μεγαλύτερη 
έκταση από την έκταση της Ευρωπαϊκής Κοινότητας. Στα 
κράτη μέλη διατίθεται —αν και με διαφορές— μεγάλος 
αριθμός στοιχείων για ορισμένους τομείς της πολιτικής 
περιβάλλοντος. Σε καμία περιοχή της γης δεν έγινε όμως 
μέχρι τώρα η προσπάθεια να συγκεντρωθούν πέρα από τα 
εθνικά σύνορα όλα τα στοιχεία που υπάρχουν σχετικά με 
την πολιτική περιβάλλοντος και να διαμορφωθούν κατά 
τέτοιο τρόπο ώστε να είναι συγκρίσιμα. Στο πλαίσιο 
αυτό η Επιτροπή δεν μπορούσε να στηριχθεί σε εμπειρίες 
κατά την κατάρτιση του προγράμματος της. Ωστόσο, η 
ΟΚΕ αναγνωρίζει ότι η Επιτροπή χάραξε μια ρεαλιστική 
πορεία, επειδή περιορίζεται, σε μια πρώτη φάση, σε μια 
περιορισμένη σφαίρα δραστηριότητας. 
4. Η ΟΚΕ προτείνει τα εξής σχετικά με το σχέδιο αυτό: 
4.1. Το Συμβούλιο θα πρέπει να αναλάβει την υποχρέ­
ωση να φροντίσει ώστε τα στοιχεία για την κατάσταση 
του περιβάλλοντος, που συγκεντρώνονται σήμερα στα 
κράτη μέλη σύμφωνα με διαφορετικές μεθόδους, να συλ­
λέγονται με ενιαία κριτήρια. Η Επιτροπή θα πρέπει να 
28. 5. 84 Επίσημη Εφημερίδα των Ευρωπαϊκών Κοινοτήτων Αριθ. C 140/15 
λάβει εκτενείς αρμοδιότητες για το συντονισμό της διαδι­
κασίας αυτής. Προς το παρόν δεν υπάρχει συγκρισιμό-
τητα των στοιχείων που συλλέχθηκαν σε όλα τα κράτη 
μέλη σύμφωνα με τις συνθήκες που επικρατούν σε κάθε 
κράτος. Αυτό αφορά προπαντός όλα τα στοιχεία που πρέ­
πει να αξιολογηθούν ποιοτικά. Η επεξεργασία των στοι­
χείων που έχουν συλλεχθεί θα πρέπει να γίνει ποσοτικά 
με μια μορφή που να μπορεί να αξιοποιηθεί. 
Για το λόγο αυτό χρειάζεται να θεσπισθεί μια ρύθμιση 
σχετικά με τη συγκεκριμένη υπευθυνότητα και τον 
έλεγχο, την ασφάλεια και τη συγκρισιμότητα των μεθό­
δων συλλογής στοιχείων σε όλες τις χώρες της Κοινότη­
τας. Η Επιτροπή βέβαια διαθέτει ήδη ευρείες αρμοδιότη­
τες σχετικά με τη συλλογή στοιχείων (άρθρο 213 της 
συνθήκης), αλλά ωστόσο η εντονότερη και συνεχής 
συνεργασία με τα κράτη μέλη είναι απαραίτητη για να 
βελτιωθεί σταδιακά η κατάσταση που περιγράφεται 
παραπάνω. 
4.2. Οι περιοχές που καθορίζονται για τη μέτρηση της 
επιβάρυνσης από βλαβερές ουσίες δεν θα πρέπει να καλύ­
πτουν μικρή έκταση. Τα στοιχεία για την επιβάρυνση από 
βλαβερές ουσίες θα πρέπει να συγκεντρώνονται σε μια 
μεγάλη έκταση και θα πρέπει να διασφαλισθεί ότι τα 
αποτελέσματα δεν θα είναι συμπτωματικά. 
4.3. Το πρόγραμμα εργασίας περιορίζεται σε τέσσερα 
χρόνια. Η δημιουργία συστήματος πληροφόρησης για την 
κατάσταση του περιβάλλοντος και των φυσικών πόρων 
στην Κοινότητα είναι μια εργασία που μπορεί να υλοποι­
ηθεί μόνο κατά τη διάρκεια του χρόνου και σταδιακά. 
Μόνο αν διασφαλισθεί ότι θα συγκεντρωθούν στοιχεία 
για ένα μεγάλο χρονικό διάστημα, έχει νόημα ένα παρό­
μοιο πρόγραμμα και μπορούν να δικαιολογηθούν ακόμη 
και μακροπρόθεσμα οι σχετικές δαπάνες. Η ΟΚΕ καλεί 
την Επιτροπή να εξετάσει αν επαρκούν οι κοινοτικοί 
πόροι που διατίθενται για το σύστημα πληροφόρησης, οι 
οποίοι ανέρχονται σε 0,30 εκατομμύρια ECU για το 1984, 
2,50 εκατομμύρια ECU για το 1985 και το 1986 αντί­
στοιχα, και 0,50 εκατομμύρια ECU για το 1987. Οι πόροι 
αυτοί επαρκούν μόνο αν συμμετέχουν τα κράτη μέλη 
στην κάλυψη των δαπανών για τη συγκέντρωση των 
στοιχείων. Για το λόγο αυτό χρειάζεται μια σαφής ρύθ­
μιση σχετικά με τη χρηματοδότηση της συγκέντρωσης, 
της επεξεργασίας και της διάδοσης των στοιχείων μεταξύ 
της Επιτροπής και των κρατών μελών. 
Θα πρέπει να διασφαλισθεί ότι δεν θα υπάρξουν επικαλύ­
ψεις. Ο κίνδυνος αυτός θα μπορούσε να παρουσιασθεί αν 
δεν υπάρξει επαρκής συντονισμός με τα ήδη υπάρχοντα 
προγράμματα. Γι' αυτό η Επιτροπή πρότεινε, σε ξεχωρ-
στό έγγραφο, ένα δίκτυο σταθμών μέτρησης των ζημιών 
που γίνονται στα δάση («όξινα επικαθίσματα»). 
4.4. Εξάλλου η ΟΚΕ επιθυμεί να τονίσει τα εξής: 4.4.1. Σημείο 2.3.3: Ποιότητα του εδάφους για τη γεωπο­
νία και δασοπονία 
Η σημασία του εδάφους για τη γεωργική παραγωγή δεν 
εξαρτάται μόνο από τους αναφερόμενους φυσικούς παρά­
γοντες, αλλά σε συνεχώς αυξανόμενο βαθμό από παράγο­
ντες της οικονομικής διαχείρισης: εσωτερικές και εξωτε­
ρικές συνθήκες μεταφορών, έργα υποδομής και μηχανι­
σμοί εμπορίας, κ.ά. Τα δεδομένα αυτά πρέπει να λαμβά­
νονται σε αυξημένο βαθμό υπόψη κατά την εκτίμηση των 
συγκρούσεων που σχετίζονται με τη γεωργική και μη 
γεωργική χρησιμοποίηση του εδάφους. Για το σκοπό 
αυτό θα πρέπει να βρεθεί ένα κατάλληλο «κριτήριο οικο­
νομικής διαχείρισης», αρμοδιότητας της κοινής γεωργι­
κής πολιτικής, που θα μπορούσε να καθοριστεί με την 
τελιοποίηση των στοιχείων, που παρέχονται από το 
σύστημα πληροφόρησης για την κατάσταση του περιβάλ­
λοντος, με ειδικά στοιχεία του τομέα της γεωργίας. Οι 
πληροφορίες αυτές θα είναι χρήσιμες και για την προφύ­
λαξη και προστασία, κατά προτεραιότητα, των εδαφών 
που προορίζονται για τη γεωργία και για τη δασοπονία. 
4.4.2. Σημείο 2.5.1: Περιεκτικότητα ρύπων του αέρα 
(ποιότητα αέρα) 
Οι ενδεχόμενες βλάβες των φυτών από ρύπους του αέρα 
δεν οφείλονται μόνο στις αναφερόμενες ποσότητες που 
εκπέμπονται (εκπομή των ρυπογόνων πηγών), αλλά ιδίως 
στην περιεκτικότητα του αέρα σε ρύπους και στο ποσο­
στό απόθεσης (αποτιθέμενες ποσότητες ρύπων σε σχέση 
με την επιφάνεια). Σύμφωνα με πρόσφατες έρευνες για τις 
βλάβες των δασών, οι οποίες οφείλονται στους ατμοσφαι­
ρικούς ρύπους, γίνεται δεκτό ότι τα δάση φαίνεται να 
ελκύουν τους ρύπους με τρόπο που, παρά την ίση περιε­
κτικότητα ρύπων, το ποσοστό αποθέσεων στα δάση 
—και ιδίως σε δάση κωνοφόρων— είναι ουσιωδώς μεγα­
λύτερο από εκείνο της ακάλυπτης υπαίθρου. Γι' αυτό τα 
δάση γίνονται, λόγω της διηθητικής δράσης τους, κατά 
κάποιο τρόπο «περιοχές ρύπανσης». Είναι λοιπόν απα­
ραίτητο: 
α) να βελτιωθούν οι μέθοδοι για τον υπολογισμό των 
ξηρών αποθέσεων οξέων και οξεοσχηματιστών. Ιδι­
αίτερη σημασία έχουν οι μετρήσεις της ξηράς απόθε­
σης αερίων και αεροδιαλυμάτων σε φυσικές επιφά­
νειες με υψηλό μήκος τραχύτητας, όπως π.χ. τα 
δάση, και 
β) να καταρτισθεί ένα αρκετά πυκνό δίκτυο σταθμών 
μέτρησης σε δάση και σε επιφάνειες που χρησιμοποι­
ούνται από τη γεωργία. Μέχρι σήμερα οι μετρήσεις 
ρύπων περιορίζονται σε μεγάλο βαθμό σε μετρήσεις 
ρύπων στην περιοχή ρύπανσης. Για μια τέτοια εργα­
σία θα ήταν απαραίτητα ειδικά μέτρα που από την 
αρχή θα έπρεπε να είναι θεσπισμένα με τρόπο που να 
παρέχουν χρήσιμα στοιχεία για το σύστημα πληρο­
φόρησης, 
γ) η ΟΚΕ εφιστά ακόμη την προσοχή στο γεγονός ότι ο 
εντοπισμός ζημιών σε οικοδομικά έργα θα πρέπει να 
συμπεριληφθεί εξίσου στο σύστημα πληροφόρησης. 
Αριθ. C 140/16 Επίσημη Εφημερίδα των Ευρωπαϊκών Κοινοτήτων 28. 5. 84 
4.4.3. Η ΟΚΕ καλεί την Επιτροπή να επεκτείνει, σε μια 
παραπέρα φάση, το σύστημα πληροφόρησης και στις 
θάλασσες που περιβάλλουν την Κοινότητα. Για το σκοπό 
αυτό πρέπει να αρχίσει ήδη από τώρα μια συνεργασία με 
διεθνείς οργανισμούς που έχουν εμπειρίες σ' αυτόν τον 
τομέα. Αυτό έχει σημασία λόγω: 
— της σπουδαιότητας των θαλασσών ως πηγής πρώτων 
υλών και οικονομικής δραστηριότητας (αλιεία, ορυ­
κτός πλούτος, κ.ά.), 
— της αυξανόμενης ρύπανσης ακόμη και από υδρογόνα 
του άνθρακα, ιδίως των θαλάσσιων λεκανών που 
έχουν αποκλεισθεί με φράγματα, 
— του γεγονότος ότι οι θάλασσες χρησιμοποιούνται σε 
αυξανόμενο βαθμό ως «σκουπιδότοποι». Αν υπήρχε μια κοινή πολιτική για τη διατήρηση καθαρών 
θαλασσών, κάτι που ήδη στο παρελθόν αξίωνε η ΟΚΕ, θα 
ήταν ευκολότερο να ελέγχονται και να κατευθύνονται οι 
μεγάλες ρυπάνσεις που ήδη σήμερα οδήγησαν σε σοβαρές 
οικολογικές μεταβολές. 
4.4.4. Εκτός αυτού πρέπει να εξασφαλισθεί το συμβιβα-
στό του συστήματος με άλλα συστήματα πληροφόρησης 
που αφορούν την ποιότητα του περιβάλλοντος στις αστι­
κές και αγροτικές περιοχές. Πρόκειται κυρίως για μια 
εκτίμηση των δεσμών που υπάρχουν μεταξύ του είδους 
της κατοικίας, από τη μία πλευρά, και της ψυχικής και 
φυσιολογικής κατάστασης του ατόμου καθώς και ορισμέ­
νων κοινωνικών φαινομένων όπως η εγκληματικότητα, 
από την άλλη. 
Βρυξέλλες, 28 Μαρτίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Francis CEYRAC 
Γνωμοδότηση για την πρόταση απόφασης του Συμβουλίου για την εφαρμογή της απόφασης 
83/200/ΕΟΚ περί εξουσιοδοτήσεως της Επιτροπής να συνάπτει δάνεια στο πλαίσιο του νέου 
κοινοτικού μέσου για την προώθηση των επενδύσεων στην Κοινότητα 
(84/C 140/07) 
Το κείμενο που αποτελεί αντικείμενο της γνωμοδότησης αυτής έχει δημοσιευθεί στην Επίσημη 
Εφημερίδα των Ευρωπαϊκών Κοινοτήτων αριθ. C 48 της 21ης Φεβρουαρίου 1984, σελίδα 3. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε, την 1η Φεβρουαρίου 1984, να ζητήσει τη γνωμοδότηση της Οικονο­
μικής και Κοινωνικής Επιτροπής (ΟΚΕ), σύμφωνα με τις διατάξεις του άρθρου 198 της συνθή­
κης για την ίδρυση της Ευρωπαϊκής Οικονομικής Κοινότητας, σχετικά με την ανωτέρω ανα­
φερθείσα πρόταση. 
Διαδικασία: 
Το Τμήμα Οικονομικών και Δημοσιονομικών Υποθέσεων, στο οποίο ανατέθηκε η προετοιμα­
σία των σχετικών εργασιών, υιοθέτησε τη γνωμοδότηση του στις 20 Μαρτίου 1984, με ειση­
γητή τον κ. Drago. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η ΟΚΕ υιοθέτησε τη γνωμοδότηση της, κατά τη 216η σύνοδο ολομέλειας (συνεδρίαση της 29ης 
Μαρτίου 1984), κατά πλειοψηφία, με 6 ψήφους κατά και 3 αποχές.